খেমার রুজদের নেতৃত্বে কিছুসংখ্যক চীনা ও ভিয়েতনামী বংশোদ্ভূত ব্যক্তি ছিলেন। তারা জাতিগোষ্ঠী নিধন কর্মকাণ্ড পরিচালনার জন্য অংশগ্রহণ করেছেন। পল পট সামাজিক প্রতিষ্ঠানগুলো বিলুপ্তি চেয়েছিলেন ও সমাজ ব্যবস্থাকে কৃষিভিত্তিক ব্যবস্থার দিকে ধাবিত করতে চেয়েছেন। ১৯৭৫ সালে চীনে বলেন যে, খেমার রুজদের প্রধান হিসেবে তিনি কালক্ষেপণ না করে মাঝারি পর্যায়ে পূর্ণাঙ্গ সমাজতান্ত্রিক সমাজ ব্যবস্থা সৃষ্টি করতে চান। শহরগুলোয় অবস্থানকারী চীনা ও ভিয়েতনামীরা ব্যাপকভাবে ক্ষতিগ্রস্ত হয়। কৃষিকাজে অংশগ্রহণে অস্বীকৃতিতে তাদেরকে বিতাড়িত করা হয়, খেমার রুজদের পরিচালিত শ্রমশিবিরে প্রেরণ করা হয় ও নিজেদের ভাষায় কথা বলতে নিষেধ করা হয়।

খেমার রুজদের সমর্থনে সিহানুক তৃণমূল পর্যায়ে পরিদর্শনে গেলে যোদ্ধার সংখ্যা ছয় হাজার থেকে বেড়ে পঞ্চাশ হাজারে পৌঁছে। নতুন যোদ্ধারা চাষি ছিল। তারা রাজার সমর্থনে যুদ্ধ করতে আসে; সমাজতন্ত্রের জন্যে নয়। লন নল সরকারের বিপক্ষে খেমার রুজদের পক্ষে অনেক লোক সহায়তার জন্য এগিয়ে আসে। তারা সিহানুকের পুনর্বহাল দেখতে চেয়েছিল। ১৯৭৫ সালে সরকার পতন কেবলমাত্র সময়ের দাবী ছিল। ১৭ এপ্রিল, ১৯৭৫ তারিখে খেমার রুজ দল নম পেন করায়ত্ত করে।

উদ্দেশ্য
নামকরণ
ইতিহাস
মূল্যায়ন